My pa en my velliesMet Vadersdag om die draai kan ons bietjie nadink aan wat ŉ pa vir ons beteken. Watter invloed hy op ons lewens het, die besluite wat hy ons help maak het en selfs die dinge wat ons maar eerder raad voor moes vra, maar dit nooit gedoen het nie. Met ŉ paar vellies aan jou voete herinner dit mens aan hoe sterk, taai en lekker dit is om ŉ pa te kan hê. Om ŉ pa te hê wat werklik deel van jou elke tree is, is baie soos ŉ goeie paar vellies. Gemaklik, maar gereed vir enigiets wat die lewe se paaie inhou. Die sool van die vellies herinner my aan die paaie wat ŉ pa saam met sy kinders moet stap. Soms is dit lekker gemaklike teerpad, en ander kere is dit ŉ klipperige grondpad. Gelukkig vir ons het God vir hulle die vermoë gegee om aan te pas by omstandighede, en die deursettingsvermoë om nie net hulself te motiveer om aan te hou loop nie, maar ook om jou hand te vat en jou oor die klippe te lei. Die leerlussie agter op die hak herinner my daaraan dat ons almal soms ŉ bietjie hulp nodig het om ons skoene aan te kry en daarvoor gebruik ons dié lussie. Wanneer dinge bietjie sukkel-sukkel gaan, is ŉ pa net soos daardie lussie daar om ŉ klein bietjie hulp te verleen. Wanneer die kleinste dingetjies jou onderkry, is jou pa net ŉ oproep vêr. Pa’s is ook besonders goed daarmee om te luister, en sal ŉ klein stukkie raad jou net genoeg energie gee om jou skoene aan te trek en te doen wat jy moet. Die boonste leer van die skoen is nie net die grootste deel van die skoen nie, maar ook die sagste – net soos ŉ pa se hart die grootste en sagste deel van ŉ pa is. Al lyk die buitekant van die vellie grof en so bietjie gedra, omvou dit jou voete en bied daardie gemaklike gevoel van standvastigheid. Die hart van ŉ pa is wat hulle so mooi afrond. Die veters laat my dink aan leisels wat deur ŉ pa styfgetrek moet word. Hy is die leier van die gesin en die man wat aan die stuur van die wa is. Hy trek die leisels vas wanneer hy moet, en laat dit bietjie loshang met ŉ grappie waarvoor hy net kan lag. Wanneer ons moet werk, dan maak ons die vellie stewig vas, maar wanneer ons ŉ aftydjie het, dan is dit skoene uit voor die braaivleisvuur! Ons kyk soms te min na die mense om ons, en gee nie genoeg waardering nie. As jy vandag jou vellies uitskop ná ŉ lang dag, dink bietjie na oor jou pa en sê dankie. En as jy nog nie ŉ paar vellies het nie, koop sommer vir jou en jou pa lekker Maroela-vellies!